સુરતના નાના વરાછામાં વરસાદમાં રમતો બાળકનુ ખુલ્લી ગટરમાં પડતા થયેલા મોત મામલે સુરત મહાપાલિકાએ પોલીસ ફરિયાદ દાખલ કરાવી છે. ઢાંકણું ખોલી નાખનાર અજાણ્યા શખસો સામે સુરત મહાનગર પાલિકાએ પોલીસ ફરિયાદ નોંધાવી છે. વરાછા ઝોનના ડેપ્યુટી ઈજનેર સોમા પટેલ તથા આસિસ્ટન્ટ ઈજનેર પ્રદિપ ભોયાએ વરાછા પોલીસ સ્ટેશનમાં ફરિયાદ દાખલ કરાવી છે. જો કે, વરસાદી પાણીની ગટર લાઈનના ઢાંકણા દુકાનવાળાએ ખોલ્યા કે ઝોનવાળાએ ખોલ્યા તે અંગે અવઢવની પણ સ્થિતિ છે. દુકાનમાં પાણી ન ભરાય તે માટે દુકાનદારોએ ઢાંકણાં ખોલ્યા હોવાનો તંત્ર બચાવ કરી રહ્યુ છે. જોકે, સીસીટીવીના ફૂટેજ ચેક કરવામાં આવે તો સચ્ચાઇ બહાર આવી શકે તેમ છે.